Държавен вестник, бр. 26, 2011 г., стр. 69

БРОЙ  26	
Д Ъ Р Ж А В Е Н  В Е С Т Н И К 	
СТР.  69  
Чл. 22. Кандидатите за специализации 
„Летец-пилот“ и „Щурман и ръководство на 
въздушното движение“ и за специализация „Ра­
зузнаване“ се явяват на медицински прегледи и 
изследвания във ВМА – София, организирано по 
график на началника на НВУ „Васил Левски“. 
Чл. 23. (1) Здравословното състояние на 
кандидат-курсантите се проверява съгласно изис­
кванията на действащите медицински стандарти 
за годност за военна служба в мирно време.
(2) Оценяването на резултатите от провер­
ката на здравословното състояние завършва с 
издаване на експертно заключение по годността 
за обучение във висше военно училище, което 
може да бъде „годен за обучение във висше 
военно училище“ или „негоден за обучение във 
висше военно училище“.
(3) Кандидат-курсант, за когото заключението 
е „негоден за висше военно училище“ („негоден 
за специализация „Летец-пилот“, „Щурман и 
ръководство на въздушното движение“, „Ра­
зузнаване“), отпада от по-нататъшно участие 
в конкурса или от класиране за съответната 
специализация. 
(4) За резултатите от проверката на здра­
вословното състояние на кандидат-курсантите 
се съставя протокол, който се представя на 
председателя на изпитната комисия ежедневно.
Чл. 24. (1) Според получените резултати от 
проверката на психичната пригодност кандидат-
курсантите за специализации „Летец-пилот“ и 
„Щурман и ръководство на въздушното движе­
ние“ се разпределят в три групи, като:
1. кандидат-курсантите от първа група по­
лучават 6 единици към състезателния си бал;
2. кандидат-курсантите от втора група по­
лучават 4 единици към състезателния си бал;
3. кандидат-курсантите от трета група не 
получават допълнителни единици към бала си.
(2) Проверката на психичната пригодност на 
кандидат-курсантите за всички специализации 
в НВУ „Васил Левски“, с изключение на тези 
по ал. 1, се извършва от комисията по чл. 21, 
ал. 4. Според получените резултати кандидатите 
се разпределят в пет групи, като:
1. кандидат-курсантите от първа група по­
лучават 3 единици към състезателния си бал;
2. кандидат-курсантите от втора група полу­
чават 2,5 единици към състезателния си бал;
3. кандидат-курсантите от трета група по­
лучават 2 единици към състезателния си бал;
4. кандидат-курсантите от четвърта група 
получават 0,5 единици към състезателния си бал;
5. кандидат-курсантите от пета група не 
получават допълнителни единици към бала си 
и отпадат от по-нататъшно участие в конкурса 
за университета.
(3) Проверката на психичната пригодност на 
кандидат-курсантите за ВВМУ „Никола Вапца­
ров“ се извършва в училището от комисията по 
чл. 21, ал. 5 по разработена за целта методика. 
В резултат на проверката комисията изготвя 
заключение (становище) за всеки кандидат 
„Психично годен за обучение във ВВМУ“ или 
„Психично непригоден за обучение във ВВМУ“.
(4) Получените резултати от проверката на 
психичната пригодност не подлежат на обжал­
ване и важат за срок 6 месеца от датата на 
явяването. В този период кандидат-курсантите 
нямат право на повторно явяване на проверка 
на психичната пригодност.
(5) За резултатите от проверката на пси­
хичната пригодност на кандидат-курсантите 
се съставя протокол, който се представя на 
председателя на комисията.
Раздел V
Балообразуване и класиране на кандидатите 
за курсанти
Чл. 25. (1) В заповедта по чл. 12, ал. 2 
началниците на висшите военни училища оп­
ределят реда за формиране на състезателния 
бал на кандидат-курсантите. 
(2) При образуване на състезателния бал на 
кандидатите, положили повече от един писмен 
конкурсен изпит, когато това е възможно за 
желаната специалност, се използва най-високата 
получена от тях оценка.
(3) На кандидатите, получили на езиковия 
тест оценка „не издържал“, се отнемат 0,5 
единици от състезателния бал.
Чл. 26. Когато в дипломата за средно образо­
вание са вписани две оценки по учебен предмет, 
участващ при образуването на състезателния 
бал, като едната от тях е от държавен зрелостен 
изпит, а другата – от курса на обучение, при 
изчисляване на състезателния бал се отчита 
по-високата от двете оценки. 
Чл. 27. Когато в дипломата за средно об­
разование по съответен учебен предмет не 
е вписана оценка, която следва да участва в 
образуването на състезателния бал, кандидатът 
представя удостоверение за положен изпит по 
този предмет в училище, определено от начал­
ника на съответния инспекторат по образова­
нието на Министерството на образованието, 
младежта и науката.
Чл. 28. (1) Класирането на кандидат-кур­
сантите се извършва по низходящ ред според 
получения състезателен бал по реда на посо­
чените в състезателния картон специалности 
и специализации. При еднакъв състезателен 
бал подреждането на кандидатите се извършва 
според общия успех от дипломите им за средно 
образование.
(2) Минималният бал за участие в класи­
рането е 20,00.
(3) Класирането на кандидат-курсантите се 
обявява до 17,00 ч. в деня преди началото на 
работата на приемната комисия.